STAR Coffee เปิดตัวคาเฟ่ย่าน “พญาไท” ดึงลูกค้าสไตล์มินิมอล
STAR Coffee เปิดตัวสาขาใหม่ FLAGSHIP STORE ที่ CP TOWER 3 คาเฟ่ย่านพญาไท ใจกลางเมือง สไตล์มินิมอล คัดสรรเมล็ดกาแฟคุณภาพดีสูตรพิเศษ Special Blend สร้างประสบการณ์ที่ดีในการดื่มกาแฟ ด้วยงานคราฟต์จากฝีมือบาริสต้า ในราคาเริ่มต้นเพียง 40 บาท 
STAR Coffee เปิดตัวสาขาใหม่ FLAGSHIP STORE ที่ CP TOWER 3 คาเฟ่ย่านพญาไท ใจกลางเมือง สไตล์มินิมอล คัดสรรเมล็ดกาแฟคุณภาพดีสูตรพิเศษ Special Blend สร้างประสบการณ์ที่ดีในการดื่มกาแฟ ด้วยงานคราฟต์จากฝีมือบาริสต้า ในราคาเริ่มต้นเพียง 40 บาท 
9 มิ.ย. 2565

บริษัท ซีพีเอฟ เรสเทอรองท์ แอนด์ ฟู้ดเชน จำกัด ผู้ดำเนินธุรกิจร้านอาหารแฟรนไชส์ในเครือ บริษัท เจริญโภคภัณฑ์อาหาร จำกัด (มหาชน) หรือ CPF เปิดตัวร้านกาแฟ “STAR Coffee” สาขาใหม่ FLAGSHIP STORE ที่ CP TOWER 3 คาเฟ่ย่านพญาไท คัดสรรเมล็ดกาแฟคุณภาพดีสูตรพิเศษ Special Blend แบบเฉพาะ STAR Coffee เท่านั้น ด้วยขั้นตอนการชงอย่างพิถีพิถันที่เรียกว่า งานคราฟต์จากฝีมือบาริสต้า รับรองว่าได้กาแฟรสชาติเข้มข้น หอม ละมุน กลมกล่อม ที่ไม่เหมือนใคร ในราคาเริ่มต้นราคาเพียง แก้วละ 40 บาท ดื่มคู่กับขนมอบหอม อย่าง ครัวซองต์ แซนวิช เข้ากับบรรยากาศร้านสไตล์โมเดิร์นมินิมอลสุดพรีเมียม ช่วยสร้างประสบการณ์ที่ดีในการดื่มกาแฟได้อย่างมีอรรถรสมากขึ้น สมกับเป็นเพื่อนที่พร้อม Standby ทุกช่วงเวลา
นายสุนทร จักษุกรรฐ์ รองกรรมการผู้จัดการอาวุโส ธุรกิจห้าดาว ซีพีเอฟ กล่าวว่า STAR Coffee ได้รับความนิยมอย่างมากในช่วงระยะเวลาอันรวดเร็วจากเสียงตอบรับของผู้บริโภค ทำให้มีการขยายสาขามากกว่า 80 แห่งทั่วประเทศ ประกอบกับจุดแข็งของแบรนด์ในการคัดเลือกวัตถุดิบอย่างประณีต ล่าสุดปรับภาพลักษณ์ให้ทันสมัยมากขึ้น แต่ยังคงเสน่ห์ของความมินิมอลและแฝงความเรียบหรูเข้าถึงได้ง่ายกับทุก Gen พร้อมกับเครื่องดื่มกาแฟรสชาติดี จากบาริสต้าที่มีความเชี่ยวชาญ ใส่ใจทุกขั้นตอน นอกจากนี้ STAR Coffee ยังปรับโลโก้ ด้วยฟอนต์เรียบง่าย พร้อมรูปแก้วกาแฟมีหยดเป็นรูปดาว เหมือนสโลแกน STAR Coffee ว่า Intimate Friend. Intimate Time. เพื่อนที่พร้อม Standby เพื่อคุณในทุกช่วงเวลา
“จุดแข็งเหล่านี้ ทำให้บริษัทฯ เชื่อมั่นและตั้งเป้ากับการปรับเปลี่ยนภาพลักษณ์ว่าจะสามารถนำธุรกิจแฟรนไชส์ของร้าน STAR Coffee ขยายสาขาได้ถึง 120 สาขาทั่วประเทศ ตอบโจทย์กระแสความต้องการจากผู้บริโภคในการสัมผัสประสบการณ์จาก STAR Coffee” นายสุนทร กล่าว
สำหรับผู้ที่สนใจธุรกิจแฟรนไชส์คาเฟ่ สไตล์โมเดิร์นมินิมอลแบบพรีเมียมของ STAR Coffee เริ่มต้นลงทุนเพียง 150,000 บาทเท่านั้น ซึ่งมีรูปแบบร้านให้เลือก อาทิ Glass House ขนาด 18 ตร.ม. หรือ Shop SIZE M เป็น 40 ตร.ม. และ SIZE L พื้นที่ใหญ่ 50-70 ตร.ม. นอกจากนี้ ยังมีผู้เชี่ยวชาญจาก STAR Coffee เป็นพี่เลี้ยงให้ตั้งแต่วันแรก พร้อมถ่ายทอดองค์ความรู้ต่างๆ และระบบหลังบ้านที่จะสนับสนุนให้ธุรกิจของคุณก้าวไปข้างหน้าอย่างไม่หยุดยั้ง สอบถามข้อมูลเพิ่มเติมได้ที่ Facebook Fanpage : STAR Coffee และทางช่องทางใหม่อย่าง Instagram : STARCoffee.TH
โดย STAR Coffee พร้อมเป็นเพื่อนคุณทุกช่วงเวลาและจะไม่หยุดการพัฒนาเพียงเท่านี้ เพื่อมอบสิ่งดีๆ ให้แก่แฟนคลับ คอกาแฟ รวมถึงคาเฟ่ฮอปเปอร์ ตลอดจนจุดประกายธุรกิจ สร้างผู้ประกอบการรายใหม่ที่จะเปลี่ยนแปลงวงการแฟรนไชส์คาเฟ่ของไทยอย่างแน่นอน